### | | | | --- | --- | | | | | --- | | **Byråd** 26. juni 2018 Sagsnr. 710-2018-2285 Dok.nr. 710-2018-161443 Sagsbehandler DPGILA | | 104.                Forslag om godkendelse af kvalitetsstandarder på handicap- og psykiatriområdet - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY, høring, SS-U, ØK, BY |
| Lovgrundlag | Serviceloven, sundhedsloven |

###

**SAGENS INDHOLD**

Byrådet skal i denne sag tage stilling til fornyelse og
revision af kvalitetsstandarderne inden for handicap- og psykiatriområdet med
henblik på at sende dem i høring hos Handicaprådet.

Kvalitetsstandarderne beskriver det serviceniveau, som
Byrådet inden for de lovgivningsmæssige rammer fastlægger for indsatsen på
handicap- og psykiatriområdet i [adresse]. Beskrivelsen af indholdet,
omfanget og udførelsen af de kommunale ydelser skal bidrage til sammenhæng
mellem serviceniveau, de afsatte ressourcer, afgørelserne og leveringen af
støtten.

Kvalitetstandarderne er gældende for følgende områder:

· Bostøtte

· Beskyttet beskæftigelse, aktivitet og samvær

· Botilbud

· Forebyggende social indsats

· Ledsagelse

· Kontant tilskud, herunder borgerstyret personlig assistance

· Merudgifter

Der er ingen lovgivningsmæssige krav om, at
kvalitetstandarderne skal revideres inden for en bestemt periode.

**VURDERING**

Social og Sundhed har vurderet, at der er behov for at
forny og revidere kvalitetsstandarderne, så de i højere grad henvender sig til
borgerne. Det betyder, at administrative procedurer ikke længere fremgår af
kvalitetsstandarderne, og at standarderne er gjort kortere.

Herudover er kvalitetsstandarderne sprogligt omformuleret,
så der i højere grad skrives direkte til borgeren. Et eksempel på dette kunne
være:

· Gældende formulering: *At den enkelte borger gennem et planlagt
socialpædagogisk og socialfagligt forløb får mulighed for at
udvikle/vedligeholde færdigheder og sociale kompetencer.*

· Forslag til ny formulering: *Gennem et planlagt støtteforløb
får du mulighed for at udvikle og/eller vedligeholde dine færdigheder og
sociale kompetencer.*

Fornyelsen af kvalitetsstandarderne vurderes at være et
positivt bidrag til det vejledningsmateriale, som borgerne får udleveret af
Handicap og Psykiatri.

Det bemærkes endvidere:

· At der ikke med de reviderede kvalitetstandarder er foretaget
ændringer i [adresse] serviceniveau eller visionen for Handicap og
Psykiatri, der fortsat bygger på, at borgerne skal være ”mest muligt i eget
liv”.

· At der tidligere har været en kvalitetstandard for henholdsvis
beskyttet beskæftigelse samt aktivitet og samvær. De er skrevet sammen til én
kvalitetsstandard.

· At kvalitetsstandarden for den forebyggende sociale indsats er
ny. Kvalitetsstandarden er et resultat af den nye måde, som Handicap og
Psykiatri møder borgere på med et styrket fokus på den tidlige og forbyggende
indsats.

**ØKONOMI**

Der er ingen økonomiske konsekvenser.

**INDDRAGELSE**

Kvalitetsstandarderne sendes i høring hos Handicaprådet.

**INDSTILLING**

Direktøren for Social og Sundhed indstiller til Byrådet:

1.    At kvalitetsstandarderne sendes i høring hos Handicaprådet.

**BESLUTNING**

***Social- og Sundhedsudvalget, 5. juni 2018:***

Fraværende:Ingen

Indstilles godkendt med få redaktionelle ændringer.

***Borgmestersekretariatet, 13. juni 2018:***

Det bemærkes, at bilaget er opdateret med de få
redaktionelle ændringer, som blev aftalt i [adresse] og Sundhedsudvalget 5. juni
2018.

***Økonomiudvalget, 19. juni 2018:***

Fraværende:Ingen

Indstillingen fra [adresse] og Sundhedsudvalget indstilles
godkendt.

**Bilag**

|  |  |
| --- | --- |
| Kvalitetsstandarder Handicap og Psykiatri | 710-2018-153646 |